Tartu Vabadussõja mälestussammas

Tartu Vabadussõja mälestussammas on Eesti Vabadussõjas langenud sõdurite mälestusmärk Tartus Vabaduse puiestikus. 
pisi|Vabadussõjas langenute mälestusmärk Kalevipoeg Tartus
See on 17. septembril 1933 avatud ja 28. aprillil (mõningatel andmetel 29. aprillil) 1950 Nõukogude võimu poolt lammutatud monumendi koopia.Tullio Ilomets, Taastagem mälestussammas Tartus, Universitas Tartuensis, 2000Mälestised • 27168 Vabadussõja mälestussammas register.muinas.ee (vaadatud 4.09.2013) 1940.aasta novembri alguses eemaldati  sambalt aastaarvud. 

Kuna pärast algse mälestusmärgi mahavõtmist jätkas rahvas lillede toomist senisele asukohale, püstitati sinna 1952. aastal, TRÜ 150. aasta juubelipidustuste käigus, Friedrich Reinhold Kreutzwaldi monument. 2003. aastal nihutati Kreutzwaldi monument Gildi tänava joonele, et taastatud Vabadussõja mälestusmärk saaks tagasi endisele kohale. 

Mälestusmärk avati uuesti oma endises asukohas 22. juunil 2003."Võidupüha eel avab president Tartu vabadussamba" Tartu Linnavalitsuse pressiteade 18.06.2003 (vaadatud 4.09.2013) See kujutab endast graniidist astmelisel alusel asetsevat risttahukat, millel seisab pronksist Kalevipoja kuju – Amandus Adamsoni algse skulptuuri koopia. Skulptor Ekke Väli modelleeris selle vanade fotode põhjal. Kalevipoeg seisab, pilk suunatud ette, mõõgale toetudes, tema alakeha katab loomanahk. Postamendile on raiutud aastaarvud: 1918–1920. 

Vaata ka
Eesti Vabadussõja mälestusmärkide loend

Viited

 Välislingid 


 "Tartus avati vabadussammas" EPL, 22. juuni 2003


Kategooria:Eesti Vabadussõja mälestusmärgid
Kategooria:Kalevipoeg
Kategooria:Tartu mälestusmärgid